-modda. Taftish tartibidagi shikoyatning (protestning) mazmuni

|
-modda. Taftish tartibidagi shikoyatning (protestning) mazmuni Pdf ko'rish
|
bet | 102/124 | Sana | 18.05.2024 | Hajmi | 1,69 Mb. | | #241905 |
Bog'liq MSIYtK253-modda. Taftish tartibidagi shikoyatning (protestning) mazmuni
Taftish tartibidagi shikoyatda (protestda) quyidagilar ko‘rsatilishi kerak:
1) shikoyat (protest) yo‘llanayotgan taftish instansiyasi sudining nomi;
2) shikoyat (protest) berayotgan shaxsning nomi (familiyasi, ismi, otasining ismi), uning
joylashgan yeri (pochta manzili yoki yashash joyi);
3) ustidan shikoyat (protest) berilayotgan hal qiluv qarorini, qarorni qabul qilgan sudning
nomi;
4) ishning raqami, hal qiluv qarori, qaror qabul qilingan sana;
5) shikoyat (protest) berayotgan shaxsning talablari va shikoyat (protest) berayotgan shaxs sud
hujjatini qonunlarga yoki boshqa qonunchilik hujjatlariga, ish holatlariga hamda dalillarga havola
qilgan holda noto‘g‘ri deb hisoblashiga oid asoslar;
6) shikoyatga (protestga) ilova qilinayotgan hujjatlar ro‘yxati.
Ishda ishtirok etmagan shaxsning taftish tartibidagi shikoyatida ustidan shikoyat
qilinayotgan, qonuniy kuchga kirgan sud hujjati bilan uning qanday huquqlari, erkinliklari yoki
qonuniy manfaatlari buzilganligi ko‘rsatilishi kerak.
Taftish tartibidagi shikoyatda (protestda) shikoyatni (protestni) bergan shaxsning yoxud uning
vakilining telefonlari, fakslari raqamlari, elektron manzili ko‘rsatilishi mumkin.
Taftish tartibidagi shikoyat shikoyatni berayotgan shaxs yoki uning vakili tomonidan
imzolangan bo‘lishi kerak. Protest uni keltirgan mansabdor shaxs tomonidan imzolangan bo‘lishi
kerak.
254-modda. Taftish tartibidagi shikoyatning (protestning) ko‘chirma nusxalarini yuborish
Taftish tartibidagi shikoyatni (protestni) berayotgan shaxs ishda ishtirok etuvchi boshqa
shaxslarga taftish tartibidagi shikoyatning (protestning) va unga ilova qilingan, ushbu shaxslarda
mavjud bo‘lmagan hujjatlarning ko‘chirma nusxalarini yuborishi yoki tilxat olib shaxsan topshirishi
kerak.
255-modda. Taftish tartibidagi shikoyatga (protestga) ilova qilinadigan hujjatlar
Taftish shikoyatiga quyidagilar ilova qilinadi:
1) davlat boji va pochta xarajatlari to‘langanligini tasdiqlovchi hujjatlar;
2) ishda ishtirok etuvchi boshqa shaxslarga taftish shikoyatining va unga ilova qilingan, ushbu
shaxslarda mavjud bo‘lmagan hujjatlarning ko‘chirma nusxalari yuborilganligini yoki
topshirilganligini tasdiqlovchi hujjat;
3) taftish tartibidagi shikoyat vakil tomonidan imzolangan taqdirda, uning shikoyatni
imzolashga bo‘lgan vakolatlarini tasdiqlovchi hujjat.
Taftish tartibidagi protestga ishda ishtirok etuvchi boshqa shaxslarga protest va unga ilova
qilingan, ushbu shaxslarda mavjud bo‘lmagan hujjatlarning ko‘chirma nusxalari yuborilganligini
yoki topshirilganligini tasdiqlovchi hujjat ilova qilinadi.
Apellatsiya yoki kassatsiya shikoyatini (protestini) qabul qilishni rad etish haqidagi yoxud
apellatsiya yoki kassatsiya shikoyatini (protestini) qaytarish to‘g‘risidagi sud ajrimi ustidan berilgan
taftish tartibidagi shikoyatga (protestga) qabul qilinishi rad etilgan yoki qaytarilgan shikoyat
(protest) va uni sudga taqdim etish chog‘ida unga qo‘shib berilgan hujjatlar ham ilova qilinishi
kerak.
Qoraqalpog‘iston Respublikasi ma’muriy sudining, viloyatlar va Toshkent shahar ma’muriy
sudlarining, O‘zbekiston Respublikasi Harbiy sudining taftish tartibidagi shikoyatni (protestni) qabul
qilishni rad etish haqidagi yoki qaytarish to‘g‘risidagi ajrimi ustidan O‘zbekiston Respublikasi Oliy
sudining Ma’muriy ishlar bo‘yicha sudlov hay’atiga berilgan taftish tartibidagi shikoyatga
(protestga) qabul qilinishi rad etilgan yoxud qaytarilgan shikoyat (protest) hamda uni sudga taqdim
etish chog‘ida unga qo‘shib berilgan hujjatlar ham ilova qilinishi kerak.
|
| |